Værtshuset Bærums Verk

Værtshuset Bærums Verk ble oppført cirka 1640, ved det som den gang het Bærums Jern Werk i Bærum, Akershus.

Vertshuset er et solid tømmerhus som har vært et samlingssted for jernverksfolket og langsveisfarende bønder og handelsmenn gjennom århundrer. Det ligger sentralt på Bærums Verk, rett ved elven Lomma og den bergenske kongevei over Krokskogen, mellom Bærum og Ringerike. Vertshuset hadde også en funksjon for de vanskeligstilte i lokalsamfunnet; avgiften fra brennevinssalget gikk ikke til kongen, men til verkets fattigkasse.

Etter 1890 ble lokalene brukt som bolig for verkstedsbefolkningen.

Senere ble bygningen fredet av Riksantikvaren etter lov om bygningsvern, og i 1987 ble den totalrestaurert og gjenåpnet som serveringsted.

 Eksterne lenker 


Kategori:Fredete byggverk i Akershus
Kategori:Restauranter i Norge
Kategori:Kulturminner i Bærum
Kategori:De Historiske Hotel og Spisesteder
Kategori:Byggverk i Bærum
Kategori:Akershus’ samferdselshistorie